Los representantes del pueblu francés, costituyíos en Conceyu Nacional, cuidando que la inorancia, l'escaezu, o'l despreciu de los Drechos del Home son les úniques causes de les desgracies públiques y de la corrupción de los gobernantes, resuelven esponer, nuna declaración solemne, los derechos naturales, inalienables y sagraos del home, pa qu'esta declaración tea presente costantemente en tolos miembros del cuerpu social y recuérde-ys los sos derechos y los sos deberes; pa que los autos del poder llexislativu y executivu, al poder ser comparaos en cualaquier momentu cola finalidá de toa institución política, seyan más respetaos; pa que les reclamaciones de los ciudadanos, fundaes n'alantre en principios simples y indiscutibles, contribuya siempres al caltenimientu de la Costitución y el bienestar de toos.